	[image: image1.png]

	Nacrt Programa mjera potpora u poljoprivredi i ruralnom razvoju na području Osječko-baranjske županije za razdoblje 2021.-2023. godinu

	Datum dokumenta
	16. veljače 2021. godine

	Razdoblje savjetovanja
	17. veljače – 3. ožujka 2021. godine

	Nositelj savjetovanja
	Upravni odjel za  poljoprivredu Osječko-baranjske županije

	Način provođenja postupka savjetovanja
	Stavljanje Nacrta Programa  mjera potpora u poljoprivredi i ruralnom razvoju na području Osječko-baranjske županije za razdoblje 2021.-2023. godinu na internetske stranice Osječko-baranjske županije s mogućnošću sudionika da elektronskim ili pismenim putem dostave svoje primjedbe, komentare i prijedloge.

	Donošenje Programa  mjera potpora u poljoprivredi i ruralnom razvoju na području Osječko-baranjske županije za razdoblje 2021.-2023. godinu

	Predstavnici zainteresirane javnosti koji su dostavili svoje primjedbe, komentare i prijedloge na predloženi Nacrt
	1. Obiteljsko poljoprivredno gospodarstvo Lisec Marin, Magadenovac
2. Ranovnik, obrt za poljoprivredu i usluge, vlasnik Drago Bagarić, Selci Đakovački

3. Općina Strizivojna


	Primjedbe, komentari i prijedlozi u odnosu na predloženi Nacrt
	Mjera 11.
Podnositelj predlaže da se u Mjeru 11. kao prihvatljive troškove uvrsti i biljna proizvodnja kad je u funkciji stočarske proizvodnje i to 2ha/UG. Broj uvjetnih grla dokazuje se posjedovnim listom HAPIH-a

Mjera 11.

Podnositelj predlaže da se u Mjeru 11. u prihvatljive troškove uvrste i žitarice kada su sirovina za preradu onoga koji je podnositelj zahtjeva.

Sve mjere

Podnositelj predlaže da intenzitet i visina potpore se razdvoji na poljoprivredna gospodarstva koja poljoprivrednu djelatnost obavljaju osnovnu djelatnost i s te osnove plaćaju doprinose od onih koji doprinose plaćaju s druge osnove.

Mjera 13.

Predlagatelj predlaže da se intenzitet potpore poveća s do 40% na do 50% prihvatljivih troškova

	Razlozi prihvaćanja/neprihvaćanja dostavljenih primjedbi, komentara i prijedloga na predloženi Nacrt
	Prihvaćaju se prijedlozi predstavnika zainteresirane javnosti da se u prihvatljive troškove uvrste troškovi koji se odnosi na biljnu proizvodnju koja je u funkciji stočarske proizvodnje i koja je sirovina za preradu podnositelja zahtjeva.

Ne prihvaća se prijedlog predstavnika zainteresirane javnosti vezani uz razdvajanje intenziteta i iznosa potpore na poljoprivredna gospodarstva koja plaćaju doprinose s osnova poljoprivrede od onih koji plaćaju doprinose s druge osnove. Prema odredbama Uredbi o de minimis potporama, Uredbi Komisije (EZ) br. 1408/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru (SL L 352, 24. prosinca 2013.) i Uredbi Komisije (EU) 2019/316 оd 21. veljače 2019. o izmjeni Uredbe (EU) br. 1408/2013 o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru (SL L 51I, 22.2.2019. i Uredba Komisije  (EU) 1407/2013. od 18. prosinca 2013. godine o primjeni članaka 107. i 108. Ugovora o funkcioniranju Europske unije ("Službeni list" Europske unije L 352/1 od 24. prosinca 2013. godine) i Uredbi Komisije (EU) 2020/972 od 2. srpnja 2020. godine o izmjeni Uredbe 1407/2013 i o izmjeni Uredbe (EU) br. 651/2014 u pogledu njezina produljenja i odgovarajućij prilagodbi, (SL L 215/3, 7.7.2020.), potpore nisu uvjetovane da korisnik potpore mora plaćati doprinose s osnova poljoprivrede, nego je uvjetovano samo s najvećim iznosom potpore u razdoblju od tri godine bez obzira na razinu dodjele. Mjere potpora u Nacrtu Programa mjera potpora poljoprivredi i ruralnom razvoju na području Osječko-baranjske županije za razdoblje 2021. do 2023. godine, usklađene su s navedenim Uredbama o de minimis potporama.
Prihvaća se prijedlog predstavnika zainteresirane javnosti za povećanje intenziteta potpore u Mjeri 13. 


